Best Western Hotel Ara Solis Hotel Angebote in Taranto
Italien, MaltaApulienTarantoBest Western Hotel Ara Solis
Hotelinformationen: Best Western Hotel Ara Solis Everard Fichardt - Wikipedia
Evert Fichardt in 1906.
Fichardt, datum onbekend.
Adv. Evard Fichardt (Bloemfontein, 27 Augustus 1875 – Bloemfontein, 27 Mei 1924) was 'n Suid-Afrikaanse advokaat en 'n Afrikaanse skrywer.
1.1 Vroeë lewe en herkoms
1.2 Loopbaan as advokaat
1.3 Politieke loopbaan
4 Werd om te weet
Vroeë lewe en herkomsWysig
Everard Walter Fichardt is op 27 Augustus 1875 in Bloemfontein gebore. Hy is die vierde seun en een van ses kinders van Gustav Adolf Fichardt, bekende Vrystaatse sakeman, en sy vrou Caroline Beck. Sy vader het in 1853 uit Duitsland na Bloemfontein gekom om weldra die grootste handelsaak in die stad tot stand te bring en hy dien ook per geleentheid as burgemeester van die stad. Hoewel van Duitse afkoms, was die huistaal van die familie Engels. Die gesin vereenselwig hulle nietemin met die Afrikaner se strewe en belange en hy praat naas Engels en Duits ook vlot Afrikaans. Die skryfster Ella Fischer is sy suster en sy is getroud met die seun van Abraham Fischer, eerste premier van die parlement van die Oranjerivierkolonie ná afloop van die Anglo-Boereoorlog en lid van die eerste Uniekabinet.
Everard word van kleins af onderrig deur die goewernante, mej. M.A. Smith. Sy eerste formele onderwys ontvang hy aan Grey-Kollege in Bloemfontein en hy studeer later verder in Skotland en Engeland.
Loopbaan as advokaatWysig
Hy word op 22 Junie 1898 toegelaat om as advokaat te praktiseer. ’n Deel van sy regsopleiding ondergaan hy in Nederland, waar hy as advokaat praktiseer voordat hy na Suid-Afrika terugkeer gedurende die Anglo-Boereoorlog.
In Bloemfontein praktiseer hy weer as advokaat en word ook voorsitter van die handelsfirma G.A. Fichardt Bpk.
Sy betrokkenheid by die politiek lei hom daartoe om Edenburg as lid van die Nasionale Party vir ’n paar jaar in die Volksraad te verteenwoordig.
Hy is op 11 April 1907 in Bloemfontein getroud met Cecilia Johanna (Hanna) Steyn, ’n dogter van president M.T. Steyn, en uit die huwelik word twee seuns (Theunis en Everard Rudolf) en drie dogters (Cecilia, Ella en Tibbie) gebore. As kranige sportman verteenwoordig hy die Oranje-Vrystaat op die krieketveld in die 1903/1904 seisoen en hy speel ook rugby.
Hy is op 27 Mei 1924 in Bloemfontein selfdood, vermoedelik omdat sy swak gesondheid na ’n mislukte blindedermoperasie in sy jong jare hom gekwel en dit tot depressie gelei het.
In sy enigste roman, Onder die olyfboom, ondersoek hy drankmisbruik en buitehuwelikse seksuele verhoudinge in die lewe van vier persone, in ’n tyd toe hierdie temas nog nie deel was van die hoofstroombeweging in die letterkunde nie. Die filosofiese Ewert ding met die voortvarende Fanie Fourie mee om die hand van Lydia. Ewert wen eindelik en hy en Lydia trou. Hy knoop egter ’n verhouding aan met Nita, sy sekretaresse, wat verwydering tussen hom en Lydia meebring. Op ’n dansparty laat Fanie vir Lydia wyn drink en neem haar na sy plaas om haar te verlei. Wanneer sy tot besinning kom, vlug sy te voet na haar ouers, en onder die olyfboom vind die hereniging van die afgedwaalde eggenote plaas. Ten spyte van taalgebreke, ’n eiesoortige spelling en onbeholpe styl, waardeur die gang van die verhaal deur bepeinsings en oordenkings onderbreek word, is Fichardt se karaktersketsing ver bo die gewone standaard van sy tyd. Die gelukkige einde is egter ietwat onrealisties gegewe die vooraf gebeure.
Onder die olyfboom, 1922
Werd om te weetWysig
Sommige bronne gee sy voorname aan as Eduard Everard. Dit is onduidelik wat korrek is.
Antonissen, Rob. Die Afrikaanse letterkunde van aanvang tot hede. Nasou Beperk Derde hersiene uitgawe Tweede druk 1964
(af) Nienaber, P.J. Hier Is Ons Skrywers! Biografiese Sketse van Afrikaanse Skrywers. Johannesburg: Afrikaanse Pers-Boekhandel
Schoonees, P.C. Die prosa van die tweede Afrikaanse beweging. J.H. de Bussy, Pretoria / Hollandsch-Afrikaansche Uitgevers Maatschappij v/h J. Dusseau & Co, Kaapstad 1939 (derde druk)
↑ 1,0 1,1 1,2 https://www.geni.com/people/Eduard-Everard-Charles-Fichardt/6000000005403795828
↑ Gericke, Marietjie 9 Julie 2015: http://www.netwerk24.com/Vermaak/Boeke/Splinters-en-dorings-sal-oe-laat-rek-beloof-historikus-20150709
Ontsluit van "https://af.wikipedia.org/w/index.php?title=Everard_Fichardt&oldid=1983968"
Last edited on 6 Mei 2019, at 05:52
Die bladsy is laas op 6 Mei 2019 om 05:52 bygewerk.